CELEX: 31982R2915
Language: el
Date: 1982-10-28 00:00:00
Title: Κανονισμός (EOK) αριθ. 2915/82 τής Επιτροπής τής 28ης Οκτωβρίου 1982 περί εξουσιοδοτήσεως τής Δανίας νά αναστείλει τήν έκδοση τών αδειών εξαγωγής γιά τά απόβλητα καί τά υπολείμματα αλουμινίου

Avis juridique important

|

31982R2915

Κανονισμός (EOK) αριθ. 2915/82 τής Επιτροπής τής 28ης Οκτωβρίου 1982 περί εξουσιοδοτήσεως τής Δανίας νά αναστείλει τήν έκδοση τών αδειών εξαγωγής γιά τά απόβλητα καί τά υπολείμματα αλουμινίου  

Επίσημη Εφημερίδα αριθ. L 304 της 30/10/1982 σ. 0052 - 0052

***** ΚΑΝΟΝΙΣΜΟΣ (ΕΟΚ) αριθ. 2915/82 ΤΗΣ ΕΠΙΤΡΟΠΗΣ  της 28ης Οκτωβρίου 1982  περί εξουσιοδοτήσεως της Δανίας να αναστείλει την έκδοση των αδειών εξαγωγής για τα απόβλητα και τα υπολείμματα αλουμινίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί θεσπίσεως κοινού καθεστώτος που εφαρμόζεται στις εξαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 1934/82 (2), και ιδίως το άρθρο 6,  Μετά από διαβούλευση με τη συμβουλευτική επιτροπή που συστάθηκε βάσει του κανονισμού (ΕΟΚ) αριθ. 2603/69,  Εκτιμώντας:  ότι, με τον κανονισμό (ΕΟΚ) αριθ. 3568/81 του Συμβουλίου (3), για τις κοινοτικές εξαγωγές αποβλήτων και υπολειμμάτων αλουμινίου της διακρίσεως 76.01 Β του Κοινού Δασμολογίου απαιτείται η προσκόμιση αδείας εξαγωγής που πρέπει να εκδίδεται από τις αρμόδιες αρχές των Κρατών μελών· ότι αυτό το σύστημα επιτηρήσεως αντικαθιστά ποσόστωση στις εξαγωγές που ήταν σε ισχύ έως τις 31 Δεκεμβρίου 1980·  ότι, κατά τη διάρκεια των έξι πρώτων μηνών του 1982, οι εξαγωγές των εν λόγω προϊόντων από τη Δανία υπερέβησαν κατά περισσότερο από δέκα φορές το μερίδιο αυτού του Κράτους μέλους από την ποσόστωση του 1980· ότι αυτή η απότομη αύξηση οδήγησε τις δανικές επιχειρήσεις μεταποιήσεως αποβλήτων αλουμινίου να μειώσουν στο 60 % το ποσοστό χρησιμοποιήσεως του δυναμικού τους παραγωγής· ότι, επιπλέον, η αύξηση των εξαγωγών αποβλήτων οδήγησε σε άνοδο της τιμής τους, πού, έχοντας επίπτωση στο επίπεδο μεταποιημένων προϊόντων, νοθεύει τον ανταγωνισμό σε σχέση με ορισμένες άμεσα ανταγωνιστικές τρίτες χώρες· κατά συνέπεια, εκτιμάται ότι απειλείται έλλειψη αυτών των προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι δανικές αρχές εξουσιοδοτούνται να αναστείλουν την έκδοση των αδειών εξαγωγής για τα απόβλητα και τα υπολείμματα αλουμινίου που υπάγονται στη διάκριση 76.01 Β του Κοινού Δασμολογίου.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Οκτωβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 324 της 27. 12. 1969, σ. 25.  (2) ΕΕ αριθ. L 211 της 20. 7. 1982, σ. 1.  (3) ΕΕ αριθ. L 357 της 12. 12. 1981, σ. 7.